ጥቅምት 1871 መጀመሪያ አካባቢ በሰሜን ምሥራቅ ዊስካንሰን በሚገኘው ደን ውስጥ ሰደድ እሳት ተነሳ፤ ይህ እሳት በዩናይትድ ስቴትስ ታሪክ ውስጥ የብዙዎችን ሕይወት በማጥፋት ረገድ ተወዳዳሪ እንደሌለው ይነገራል። እሳቱ እየተባባሰ ሲሄድ በነበልባሉና በወላፈኑ የተነሳ ከ1,200 የሚበልጡ ሰዎች የሞቱ ሲሆን ሁለት ቢሊዮን ገደማ የሚሆኑ ዛፎች ወድመዋል። ደኑ እንዲጋይ ምክንያት የሆነው በዚያ ከሚያልፉ ባቡሮች ላይ የተስፈነጠረ የእሳት ፍንጣቂ ሊሆን ይችላል። በእርግጥም በያዕቆብ 3:5 ላይ የሚገኘው “በጣም ሰፊ የሆነን ጫካ በእሳት ለማያያዝ ትንሽ እሳት ብቻ ይበቃል” የሚለው ሐሳብ ምንኛ እውነት ነው! ይህ የመጽሐፍ ቅዱስ ጸሐፊ እንዲህ ብሎ የተናገረው ለምንድን ነው?